**projektas**

**reg. Nr. T-130**

**2.18.darbotvarkės klausimas**

**Pasvalio rajono savivaldybės taryba**

**Sprendimas**

**Dėl nekilnojamojo turto, žemės ir valstybinės žemės nuomos mokesčių lengvatų suteikimo dėl koronaviruso (COVID-19) plitimo sukeltų pasekmių mažinimo**

2020 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“ (su visais aktualiais pakeitimais), atsižvelgdama į susiklosčiusią nepalankią situaciją Pasvalio rajono savivaldybės teritorijoje dėl COVID-19 ligos (koronaviruso) plitimo sukeltų pasekmių, Valstybinės mokesčių inspekcijos prie Lietuvos Respublikos finansų ministerijos 2020 m. gegužės 26 d. raštą Nr. R-2417 „Dėl nekilnojamojo turto ir žemės mokesčio lengvatų susijusių su COVID-19“, Pasvalio rajono savivaldybės taryba  nusprendžia:

1. Suteikti mokesčių lengvatas:

1.1. nekilnojamojo turto ir žemės mokesčių mokėjimo nekilnojamojo turto ir žemės savininkams, už Pasvalio rajono savivaldybėje esantį privačios nuosavybės teise valdomą nekilnojamąjį turtą ir žemės sklypus, kuriuose yra vykdoma kultūros, laisvalaikio, pramogų, sporto, sveikatinimo paslaugų centrų, poilsio centrų, viešbučių, viešojo maitinimo įstaigų, restoranų, kavinių, barų, naktinių klubų ir kitų pasilinksminimo vietų, grožio paslaugų teikimo, lošimo automatų salonų veikla, parduotuvių, prekybos, išskyrus kurių pagrindinė veikla yra maisto, veterinarijos, vaistinių, optikos prekių ir ortopedijos technikos priemonių pardavimas, veikla, taip pat turgaviečių, išskyrus prekiaujančių maisto prekėmis, veikla;

1.2. žemės nuomos mokesčio valstybinės žemės nuomininkams (naudotojams) už valstybinės žemės, kurioje yra vykdoma kultūros, laisvalaikio, pramogų, sporto, sveikatinimo paslaugų centrų, poilsio centrų, viešbučių, viešojo maitinimo įstaigų, restoranų, kavinių, barų, naktinių klubų ir kitų pasilinksminimo vietų, grožio paslaugų teikimo, lošimo automatų salonų veikla, parduotuvių, prekybos, išskyrus kurių pagrindinė veikla yra maisto, veterinarijos, vaistinių, optikos prekių ir ortopedijos technikos priemonių pardavimas, veikla, taip pat turgaviečių, išskyrus prekiaujančių maisto prekėmis, nuomą.

2. Nustatyti, kad nekilnojamojo turto, žemės mokesčių, valstybinės žemės nuomos mokesčių lengvatos mokėtojams, numatytiems šio sprendimo 1 punkte, bus svarstomos ir Pasvalio rajono savivaldybės tarybos sprendimai bus priimami, pasibaigus karantino režimo laikotarpiui, šia tvarka:

2.1. nekilnojamojo turto mokesčių mokėtojai pateikia Pasvalio rajono savivaldybės administracijai  prašymus pagal šio sprendimo 1 priedą;

2.2. žemės mokesčių mokėtojai, valstybinės žemės nuomininkai (naudotojai) pateikia Pasvalio rajono savivaldybės administracijai prašymus pagal šio sprendimo 2 priedą;

2.3. prašymai pateikiami per vieną  mėnesį (**Kolegijos siūlymas iki liepos 27 d.)**  po karantino režimo laikotarpio pabaigos;

2.4. prašymus nagrinėja Pasvalio rajono savivaldybės administracijos direktoriaus įsakymu sudaryta komisija, kuri rengia ir teikia Pasvalio rajono savivaldybės tarybai sprendimo projektus dėl visiško, dalies atleidimo  ar neatleidimo nuo mokesčių.

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Finansų skyriaus vedėja

Dalė Petrėnienė

Suderinta DVS Nr. RTS-140

Pasvalio rajono savivaldybės tarybai

**AIŠKINAMASIS RAŠTAS**

|  |
| --- |
| **Dėl nekilnojamojo turto, žemės ir valstybinės žemės nuomos mokesčių lengvatų suteikimo dėl koronaviruso (COVID-19) plitimo sukeltų pasekmių mažinimo** |

Pasvalys

2020-06-10

 **1. Problemos esmė.** Lietuvos Respublikos Vyriausybė, atsižvelgdama į COVID-19 ligos (koronavirusinės infekcijos) sukeliamas grėsmes visuomenės sveikatai ir žmonių gyvybei ir siekdama užtikrinti koordinuotus veiksmus iniciatyviai valdyti COVID-19 plitimo riziką šalyje, taip pat stabilizuoti ir atkurti socialinę ir ekonominę padėtį šalyje bei prisitaikyti prie COVID-19 nulemtų pokyčių, patvirtino Ekonomikos skatinimo ir koronaviruso (COVID-19) platinimo sukeltų pasekmių mažinimo priemonių planą. Savivaldybės pagal kompetenciją gali vykdyti minėto plano 3 tikslą „Padėti verslui išsaugoti likvidumą“, priimdamos sprendimus dėl nekilnojamojo turto, žemės, žemės nuomos mokesčių visiško arba dalies atleidimo. Kadangi išimtinė Savivaldybės tarybos kompetencija pagal Lietuvos Respublikos vietos savivaldos įstatymą yra sprendimų teikti mokesčių, rinkliavų ir kitas įstatymų nustatytas lengvatas savivaldybės biudžeto sąskaita, sprendimų dėl sumokėtų mokesčių, rinkliavų (ar jų dalies) kompensavimo tvarkos nustatymo ir šių kompensacijų teikimo savivaldybės biudžeto sąskaita priėmimas, todėl buvo parengtas šis sprendimo projektas.

 **2. Kokios siūlomos naujos teisinio reguliavimo nuostatos ir kokių rezultatų laukiama.**

*Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimo finansavimo šaltiniai – nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai –** Finansų skyrius.

7. Sprendimo projekto rengimo metu gauti specialistų vertinimai ir išvados – negauta.

Finansų skyriaus vedėja Dalė Petrėnienė

Pasvalio rajono savivaldybės tarybos

2020 m. birželio 25 d. sprendimo Nr. T1-

1 priedas



Pasvalio rajono savivaldybės tarybos

2020 m. birželio 25 d. sprendimo Nr. T1-

 2 priedas

